Document ID: /roh_data/filtered/fineweb-2-filterrobots_roh.jsonl.gz/58743

Tscherts bains culturals e natirals èn d'ina valur universala extraordinaria e ston perquai vegnir mess sut la protecziun da tut ils umans. Quests bains vegnan inscrits sin la Glista dal patrimoni mundial da la UNESCO.
La glista sa basa sin la Convenziun davart la protecziun dal patrimoni mundial cultural e natiral. Cun sia deliberaziun l'onn 1972 è la UNESCO sa dada l'incumbensa da mantegnair ils bains culturals e natirals d'ina valur universala extraordinaria per las generaziuns vegnintas. Passa 1100 lieus valan oz sco patrimoni mundial. Questa convenziun è vegnida ratifitgada da quasi tut la cuminanza internaziunala. L'onn 1975 èla Svizra stada in dals emprims stadis che ha suttascrit la convenziun.
Patrimonis mundials en Svizra
13 lieus svizzers èn vegnids inscrits sin la Glista dal patrimoni mundial, 9 da quels sco patrimonis culturals: